runetrust/blame-folketinget-dk huggingface dataset:
Kim Valentin (V), 2025-12-03:
Altså, jeg hørte ikke et decideret spørgsmål
andet end: Kan vi ikke være fri for armslængdeprincippet?
Det synes jeg ikke.
Men det skal jo stå fru Pia Kjærsgaard frit for at synes, at vi skal det.
Andet kan jeg jo ikke forlange.
Men jeg synes, at det er et vigtigt princip, at armslængdeprincippet bliver håndhævet.
Det gør jeg, fordi det er vigtigt for troværdigheden.
Vi ser f.eks. Ungarn, hvor det ikke er gældende, og vi skal ikke have ungarske tilstande.
Vi skal have nogle frie medier, der laver mediedækning, uden at politikerne blander sig.
Dér er armslængdeprincippet vigtigt.
Pia Kjærsgaard (DF), 2025-12-03:
Vi blander os lige præcis nu.
Altså, det gør vi da.
Når jeg har hørt Kim Valentins tale her, synes jeg godt nok, at der er noget, hr. Kim Valentin foretrækker, noget, han ikke foretrækker, noget, han synes er godt, og noget, han ikke synes er så godt.
Er det armslængdeprincippet?
Det synes jeg faktisk at vi alle sammen fortjener i forhold til den kritik, der er af DR.
Kim Valentin (V), 2025-12-03:
Jamen armslængdeprincippet er jo ikke, at vi ikke siger vores mening.
Det er, at vi ikke går ind og fortæller DR, hvad de skal bringe.
Det er armslængdeprincippet, og der skal vi holde fingrene væk.
Lars Boje Mathiesen (BP), 2025-12-03:
Ordføreren taler meget om public service, men glemmer helt den anden del, som DR også render rundt og laver.
Altså, mener ordføreren, at det er nødvendigt, at danskerne skal tvinges til at betale for, at man kan se en australsk serie fra 2015, der hedder »Mord med Dr. Blake«?
Er det public service?
Er det nødvendigt, at politikerne herinde skal tvinge danskerne til at betale til det?
Halime Oguz (SF), 2025-12-03:
Tak for det, formand.
Jeg står her i dag som vikar for SF's medieordfører, som ikke kunne være her i dag, men SF's bemærkninger skal I alligevel have med.
Vi står i dag med et forslag, der vil rokke ved en grundpille i det danske demokrati, et beslutningsforslag, der betyder afvikling af DR som statslig institution.
Det er et forslag, som SF er stærkt imod.
DR er med til at styrke sammenhængskraften i Danmark.
Det er ikke bare et medie.
Det er en fælles platform, der binder os sammen.
Forskning viser, at lande med stærke public service-medier har borgere, der er bedre informeret og deltager mere i demokratiet.
Public service øger politisk vid, social tillid og demokratisk deltagelse.
For SF er det at finansiere public service ikke en luksus eller en konkurrent til velfærden.
Det er en grundlæggende samfundsopgave.
TV-nyhederne er stadig den mest brugte nyhedskilde i Danmark.
DR er en af de største leverandører af disse nyheder, og det viser, hvor vigtig public service er for at nå bredt ud og sikre oplysning til hele befolkningen.
Hvis DR privatiseres, mister vi en fælles referenceramme.
Tager vi pengene fra DR, vil det gøre indholdet mere afhængigt af markedet og reklamer.
Overlader vi nyhedsformidlingen til markedet, vokser uligheden i adgangen til viden.
Ja, DR begår fejl.
Alle medier begår fejl.
Løsningen er ikke at nedlægge DR.
Løsningen er at styrke transparens, kvalitet og armslængdeprincippet.
DR er ikke statens talerør, som forslagsstilleren hævder, men en public service-institution med en uafhængig redaktionel linje.
Den er underlagt armslængdeprincippet og overvåges af Medienævnet og Pressenævnet.
Der er blevet sagt meget om DR.
Men spørger man danskerne, er DR en af de mest troværdige nyhedskilder i Danmark.
Et statsstøttet medie som DR er også et værn mod fake news.
Hvis vi svækker DR, giver vi mere plads til platforme, hvor misinformation kan sprede sig.
DR er en modvægt til algoritmer og sociale medier, der belønner vrede og prioriterer hurtige reaktioner frem for grundig og nuanceret oplysning.
Public service prioriterer det, der danner, ikke bare det, der sælger.
DR er ikke kun nyheder.
DR er kultur, musik, underholdning og drama i verdensklasse.
Det er alt fra P1 og politiske debatter til Melodi Grand Prix og programmer, der samler generationer og skaber fællesskab.
Programmer som Ultra Nyt giver børn en tryg indgang til nyheder og demokrati. Serier som »Klassen« og film som »En helt almindelig familie« tager fat på svære emner som mobning, identitet og sociale udfordringer på en måde, der styrker fællesskab og empati.
Disse programmer er ikke underholdning for underholdningens skyld.
De er public service i sin fineste form.
De giver børn og unge redskaber til at navigere i en kompleks verden, mens det også er historiefortælling, de kan spejle sig i.
DR's styrke er, at alle danskere uanset indkomst, bopæl eller baggrund har adgang til troværdige nyheder, dansk og bredt kulturindhold og stærk kvalitetsbårede børne- og ungdoms-tv.
DR er en statslig institution, fordi oplysning og kultur ikke er en vare.
Det er en samfundsopgave, og det er en opgave, SF vil kæmpe for at bevare.
Søren Espersen (DD), 2025-12-03:
Så man vil gerne tilbage til licensbetaling?
Er det det, man siger?
Vi har haft nogle kæmpe debatter for ikke så mange år siden, hvor vi fik det ændret, og hvor de fleste egentlig syntes, det var en god idé.
Så nej, det vil vi heller ikke støtte.
Kim Valentin (V), 2025-12-03:
Tak for det.
Jeg tror ikke på, at Danmark kommer et bedre sted hen, ved at man laver amerikanske tilstande.
Det må jeg bare sige.
Søren Espersen (DD), 2025-12-03:
Jeg synes egentlig ikke, man skal begynde at pille ret meget ved det system, vi har, og som på mange måder tjener danskerne godt.
Det store problem har jo i årevis netop været den venstredrejning, som jeg også nævner, og som er unfair.
Når der nu bliver talt om, om der er et armslængdeprincip, så kan jeg sige, at armslængdeprincippet jo også er udvandet.
Hvad betyder det her armslængdeprincip egentlig?
Det er udvandet, når det drejer sig om armslængdeprincippet.
Men nej, jeg tror ikke, der skal ændres nævneværdigt ved det her.
Det mener jeg ikke er nødvendigt.
Lars Boje Mathiesen (BP), 2025-12-03:
Hvis vi lavede beslutningsforslaget således, at DR blev bevaret som statslig institution, men blev underlagt public service-forpligtelser ligesom TV 2, altså det vil sige, at der blev lavet en pendant til den måde, som TV 2 er indrettet på, ville Danmarksdemokraterne så stemme for?
Søren Espersen (DD), 2025-12-03:
Mange tak.
Forslaget her pålægger jo regeringen at fremsætte forslag om at afvikle DR som statslig institution.
Først vil jeg gå til konklusionen: Danmarksdemokraterne kan ikke støtte forslaget, som er alt for vidtgående i forhold til en statslig institution, som har været en væsentlig del af danskernes liv og færden nu igennem næsten 100 år.
I Danmarksdemokraterne har vi intet ønske om at afvikle DR som en statslig institution, om end vi har en stærk kritisk tilgang til meget af det, DR foretager sig, ligesom vi meget gerne ser et langt mindre DR, ikke mindst når det gælder finansieringen, som er på svimlende 4,5 mia. kr. om året.
De frigjorte midler ved en drastisk nedskæring kan overføres til andre væsentlige statslige tilskud.
Jeg har gang på gang og i årevis kritiseret DR's venstredrejning, som på ingen måde afspejler den fornuftige brede befolknings holdninger, og hvor man igen og igen glemmer, at der er et Danmark uden for Valby Bakke.
I juni 2018 indgik den daværende VLAK-regering og DF en aftale om at beskære DR's budget med 20 pct. over 5 år, men aftalen og de gennemførte besparelser blev af statsministerens S-regering rullet tilbage i december 2020.
Som nævnt stemmer Danmarksdemokraterne imod.
Mange tak for ordet.
Lars Boje Mathiesen (BP), 2025-12-03:
Det er fair.
Jeg tror også, det er en grundlæggende forskel mellem Danmarksdemokraterne og Borgernes Parti, at vi i Borgernes Parti ikke mener, vi skal tvinge danskerne til at betale for det her.
For der er rigtig mange, der ikke synes, det giver værdi at sidde og se »Barnaby«, »Downton Abbey«, »Den store bagedyst« eller noget andet, og det skal de ikke tvinges til.
Derfor vil vi meget gerne indrette det på en måde, så de danskere, der synes, der er værdi i at se DR, kan betale for det, og dem, der ikke synes, der er værdi i det, ikke bliver tvunget til det.
Jamen det er jo ikke, hvad der foregår i DR.
Så kommer der TV-Avisen, og det er fair nok, men så går man videre, og så starter man på aftenens programmer, hvor der igen kommer en lang række engelske serier.
Så det er jo ikke virkeligheden, hvad det er, ordføreren står og siger at DR gør.
Der er en lang række ting, som intet har med public service at gøre, og som man bare tvinger danskerne til at betale for.
Man tvinger danskerne til at skulle betale for »Barnaby«, »Downton Abbey« eller noget andet, og det er det, vi gerne vil gøre op med.
For vi synes ikke, det er rimeligt, at politikerne skal bestemme, at danskerne skal tvinges til at betale for sådan nogle engelske tv-programmer.
Mogens Jensen (S), 2025-12-03:
Hvis DR ikke længere er der til at producere, vil man da gå glip af indhold fra DR.
Men det mener Socialdemokratiet.
Det er noget, vi betaler over vores skat, og så har vi fri og lige adgang til at få de informationer, få de nyheder, få den kulturformidling, som i det her tilfælde DR leverer.
Man må gerne ville det på en anden måde.
Det er vi bare ikke enige i.
Katrine Daugaard (LA), 2025-12-03:
Det er simpelt hen patetisk at høre ordførerens forsvar for DR, som der er jo er en masse mærkværdige påstande om også.
»Tusindvis af timer af dansk indhold vil forsvinde, bare fordi man privatiserer det.«
Det er jo ikke korrekt.
Hvis man kigger på tallene, var der i slutningen af august 3,4 millioner brugere oprettet på DR.
Hvis man nu siger, at bare 2,5 millioner af dem ville være villige til at betale 100 kr. om måneden for DR, altså for et privatiseret DR, ville de have ca. 3 mia. kr. årligt i brugerbetaling inklusive moms.
Hvis man sagde, at alle sammen var villige til at betale 100 kr., ville de have 4 mia. kr., altså mere end det, de får i dag.
Så der ville jo være masser af penge til stadig at lave danskproduceret indhold for.
Så det er jo hverken rigtigt, at man ville gå glip af godt indhold fra DR, eller rigtigt, at det bliver dyrere at være dansker.
Mogens Jensen (S), 2025-12-03:
Det gør danskerne jo også.
De træffer selv beslutning om, hvad de vil se, om de vil se DR eller de vil se TV 2.
Hvilket valg er det så, danskerne har truffet?
Ja, 84 pct. af dem ser altså DR, bruger DR's tilbud i løbet af en uge.
85 pct. af dem synes, at DR's nyhedsindhold, hvad jeg synes er meget væsentligt, er meget troværdigt.
Danskerne har valgt.
De vil gerne bruge DR, og det er derfor, jeg ikke forstår, hvorfor det her forslag kommer fra Borgernes Parti, andet, end at man ønsker at privatisere, og så spørger jeg jo bare: Vil man også privatisere sundhedsvæsenet, ældreplejen og vores uddannelsessystem?
Lars Boje Mathiesen (BP), 2025-12-03:
Det må man hjertens gerne, det får man mulighed for lige om lidt, når jeg går på talerstolen.
Men det er noget forplumret vrøvl, som ordføreren står og siger: at fordi man privatiserer noget, bliver det dyrere.
Det er der jo ikke nogen automatik for.
Der er også noget, der hedder effektivisering, og ofte kan det private gøre det bedre.
Vi har jo også aftaler i dag med privathospitaler, som får 85 pct. af, hvad det ellers koster det offentlige, for at de netop skal gøre det billigere.
Så forestillingen om, at når man privatiserer noget, kan det ikke blive billigere, holder simpelt hen ikke.
Den her regering har haft en lang række samarbejder med det private, hvor man lægger de parametre ind over.
Men man svarede sådan set ikke på mit spørgsmål, om man ikke har tillid til, at danskerne selv kan træffe beslutning om, hvilket tv og radio man gerne vil se og høre.
Hvorfor har man ikke den tillid i Socialdemokratiet?
Mogens Jensen (S), 2025-12-03:
Vi bruger 3,7 mia. kr. på DR og på det medieindhold, som DR producerer.
Hvis borgerne skulle gå ud at købe medieindhold for de 3,7 mia. kr., skulle de jo samtidig betale ekstra for den profit, som private medieselskaber skal have, fordi de netop opererer på et privat marked.
Så det ville under alle omstændigheder blive dyrere for danskerne, hvis de skal købe det samme medieindhold bare nu på et kommercielt marked.
Det må hr. Lars Boje Mathiesen da kunne se.
Det er klart, at hvis man ønsker at gøre op med princippet om, at også adgang til information og viden om, hvad der foregår i vores samfund, er et fælles velfærdsgode på samme måde som sundhed og uddannelse, så kan man selvfølgelig bare privatisere det, og så skal danskerne ud at købe de ydelser.
Lars Boje Mathiesen (BP), 2025-12-03:
Det er vist kun i den socialdemokratiske verden sådan, at når man fjerner 3,7 mia. kr. på et statsbudget, bliver det dyrere for danskerne.
Nej, når man gør staten mindre, og når staten bruger færre penge, bliver det billigere at være dansker.
Så lad os bare lade den ligge der.
Jeg kan da godt lide, at ordføreren står og roser DR for at lave klassisk og vanvittig godt og vigtigt tv og radio osv.
Det tror jeg faktisk også danskerne synes.
Jeg tror faktisk, at mange danskere vil synes, at DR laver så godt tv og radio, at de faktisk gerne vil betale for det, hvis de havde muligheden for at kunne gøre det.
Så jeg forstår ikke, at man på den ene side siger, at det er åh så godt og DR laver noget så vigtigt, og på den anden side har man ikke tillid til, at danskerne derude godt vil tilkøbe det, hvis de rent faktisk synes, det er så godt.
Mogens Jensen (S), 2025-12-03:
Tak for det, formand.
Det her tror jeg at jeg kan gøre rimelig kort.
Allerførst vil jeg sige tak til forslagsstilleren for at fremsætte det her beslutningsforslag, fordi det jo i allerhøjeste grad udstiller, at Borgernes Parti på ingen måde er tager borgernes parti.
For med forslaget om at afvikle DR vil man nedlægge og ødelægge vores fælles mediehus, som gennem 100 år har givet danskerne nyheder, viden, kultur, underholdning og ikke mindst fællesskab fra generation til generation og fra årti til årti.
Hr. Lars Boje Mathiesen vil nedlægge en historisk institution i Danmark, som danskerne i øvrigt er ivrige brugere af.
Hele 84 pct. af danskerne bruger DR's tilbud i løbet af en uge, og DRTV er sammen med TV 2 Play de mest anvendte streamingtjenester i Danmark.
85 pct. af danskerne mener nemlig, at DR's nyhedsformidling er troværdig, og det er i øvrigt, uanset om man stemmer rødt eller blåt.
Så det er på alle måder borgernes DR, som Borgernes Parti vil nedlægge.
Hvilke konsekvenser vil det få?
Tusindvis og atter tusindvis af timer af danskproduceret medieindhold på dansk vil forsvinde.
Det er nyheder, sport, kultur og underholdning.
Det vil betyde, at mediemarkedet vil blive overladt til udenlandsk medieindhold og de store udenlandske mediegiganter.
Samtidig vil det jo blive dyrere at være dansker.
For private medieselskaber skal tjene penge på deres medieindhold og skal have en profit.
Det skal DR ikke.
Så Borgernes Partis forslag vil medføre, at det bliver dyrere at være dansker.
Måske allervigtigst af alt vil Borgernes Parti gøre op med princippet om, at adgang til nyheder og information i Danmark også er et velfærdsgode, som vi er fælles om at betale.
For det er ikke pengepungens størrelse, der skal bestemme, om man har adgang til nyheder og information og på den måde har mulighed for at deltage i samfundsdebatten og i vores demokrati og kunne diskutere de forhold, der foregår i vores samfund.
Det ønsker vi fortsat at have fri og lige adgang til på samme måde, som vi har det til sundhed, uddannelse og ældrepleje, men det vil hr. Lars Boje Mathiesens parti måske også afvikle.
Så det her forslag er et anslag mod dansk kultur og tradition.
Det vil åbne et slaraffenland for techgiganterne og udenlandske medievirksomheder, og det vil svække vores demokrati og fællesskab.
Det er et rigtig dårligt forslag, og Socialdemokratiet er naturligvis imod.
Halime Oguz (SF), 2025-12-03:
Heldigvis er det jo sådan, at der er utrolig mange programmer, man kan vælge imellem.
Så der er ikke nogen tvang til at se et bestemt program; der er mange forskellige programmer.
Altså, der er en valgfrihed for alle.
Katrine Daugaard (LA), 2025-12-03:
Men DR leverer jo i høj grad ikke public service for de 4 mia. kr., vi betaler dem årligt.
Det er jo det, der er hele problemet, ligesom meget af det jo også er Venstrehængt.
Danskerne vil i øvrigt også hellere se TV 2.
Altså gør DR det jo ikke alt for godt i forhold til det kæmpe milliardbeløb, de får hvert eneste år.
Danskerne vil hellere se TV 2.
De vil også hellere læse deres nyheder inde på tv2.dk, end de vil det på dr.dk.
Det er da et kæmpeproblem, særlig når de nu laver så meget kommercielt indhold på DR og ikke engang gør det, som de sådan set bliver betalt for.
Mogens Jensen (S), 2025-12-03:
Jeg tror, at hvis fru Katrine Daugaard og går ned i tallene, vil hun jo se, at brugen af DR.TV og TV 2 Play er stort set den samme.
Det er da kun glædeligt, at danskerne også bruger det andet store public service-tilbud, vi har her i Danmark, nemlig TV 2.
Det synes jeg jo er rigtig, rigtig godt.
Det grundlæggende er jo bare her, at det er to forskellige syn på, hvordan vores samfund skal indrettes.
Liberal Alliance vil privatisere og på den måde også gøre det dyrere at være dansker.
Vi ønsker at fastholde et princip om, at vi, også når det gælder informationer og adgang til viden, har fri og lige adgang, ved at vi fælles betaler for det.
Kim Valentin (V), 2025-12-03:
Jeg svarede også på lidt af det til den tidligere ordfører, og man kan sige, at der er to ting i det.
Den ene ting er, at hvis man giver 4 mia. kr. til DR, så er det Venstres holdning, at mange af de penge også skal bruges på at købe ydelser hos private leverandører og producenter, eller hvad det nu er, der kan give den bedste dækning, og det er vi jo interesserede i.
Så det er den ene ting, som vi vil sige.
Den anden ting er, at jeg synes, der er masser af værdi i, at DR leverer det, som vi ikke kan forvente man får mange andre steder, netop det der med at samle danskerne og tænke langsigtet omkring nogle ting, som har en public serviceværdi.
Det er lidt sværere at forestille sig, at man skal lægge det ud til en privat virksomhed, når man snakker demokrati, det at samle danskerne og en forståelse for, hvor vi er henne som folk.
Lars Boje Mathiesen (BP), 2025-12-03:
Anerkender ordføreren, at man på public servicedelen kan indrette det anderledes end at give én stor spiller en så massiv og stor del af de midler, som man har?
Der er samlet set omkring 4,5 mia. kr., som bliver givet til både mediestøtten og til DR, og så giver man én mastodont 3,7-3,9 mia. kr. og resten et helt andet beløb.
Ville det ikke være bedre, at Venstre, Danmarks liberale parti, havde en uskreven liberal regel om at sige, at vi har en public service-del, som vi som Folketing gerne vil have løftet, og at vi så lægger det ud til folk, der kan byde ind på at løfte de ting, som vi synes det er relevant bliver løftet i vores samfund?
Så må folk, hvis de vil se Barnaby eller hvis de vil se alt muligt andet,
jo tilkøbe det.
Kim Valentin (V), 2025-12-03:
Det sidste synes jeg faktisk ikke ordføreren har ret i.
Jeg synes, at mange af de meget populære udsendelser har masser med public service at gøre.
Det har også meget med, hvordan man opfatter Danmark, at gøre.
Det at lave en udsendelse om Danmark for Danmark er jo en ekstremt vigtig begivenhed, og det synes jeg faktisk DR har gjort og været eksponent for igennem massevis af år.
Så derfor vil jeg sige: Ja, jeg synes stadig væk, at man skal bruge private producenter og måske i udvidet grad.
Katrine Daugaard (LA), 2025-12-03:
Men kan ordføreren så forestille sig, at man ved at privatisere DR også kunne foretage et politisk valg – for det er nemlig et politisk valg fortsat at sikre public service-forpligtelser eller udbyde public servicen – og at vi ligesom kunne bestemme os til, hvad det faktisk er, vi herinde gerne vil betale for?
Størstedelen af DR's indhold er jo kommercielt indehold, altså f.eks. »Bagedysten« og »Gift ved første blik«.
Alle de her udsendelser er meget gode, men har jo altså ikke noget som helst med public service at gøre.
Kim Valentin (V), 2025-12-03:
Det er et politisk valg, at vi betaler til både TV 2 og DR, og det synes jeg sagtens vi kan blive ved med.
Der er overhovedet ikke nogen problemer i, at man har den struktur.
Så hvis det er det, ordføreren spørger om, så ser jeg ingen problemer i det.
Lad mig så også sige, at Venstre har været meget opmærksom på, at de 4 mia. kr., vi betaler til DR, skal man også bruge på at købe ydelser hos private, så der er en balance imellem det, man laver i DR statsfinansieret, og det, man køber ude i byen.
Det er jo også derfor, vi hele tiden har sagt, at der skal være en balance mellem det ene og det andet, og det er vi fortsat fortalere for.
Katrine Daugaard (LA), 2025-12-03:
Tak for det.
DR fejler, er det, vi hele tiden får at vide, men når fejl konsekvent er venstredrejede, er der jo ikke længere tale om fejl.
Så er der tale om en helt strukturel bias, som visse politikere herinde ligesom nægter at forholde sig til.
Men jeg kunne godt tænke mig at få ordføreren til at forholde sig til, at det, der i dag i allerhøjeste grad er det, der giver os et fælles ståsted – der, hvor vi samles, og også der, hvor vi sikre troværdige nyheder – jo ikke er DR.
Det er faktisk TV 2.
Danskerne vil hellere se TV 2 og ser mere TV 2.
Det får de så på TV 2.
Er ordføreren enig i, at vi sagtens kan samles om TV 2 eller også om et privatejet DR?
Kim Valentin (V), 2025-12-03:
Tak til formanden, tak for ordet, og tak til forslagsstilleren.
I dag skal vi behandle et beslutningsforslag, som rejser en debat om, hvordan vi som samfund sikrer viden, kultur og nyheder i hele landet, og den debat er vigtig.
Beslutningsforslaget mener jeg dog er uklogt.
Verden er i opbrud.
Vi er et sted i verden, hvor vi har brug for at samles.
Vi har brug for at finde fælles ståsteder, og i mere end 100 år har DR faktisk været garanten for netop det.
Siden sin begyndelse har DR leveret nyheder, underholdning, kultur, viden og meget andet til danskerne.
DR har skabt sammenhængskraft og sikret, at danskerne har adgang til samme oplysninger, uanset hvem de er og hvor de er.
DR har haft en oplysende opgave, og det er at være med til at sikre danskerne troværdige nyheder, og DR har ud over det været med til at sikre, at demokratiet har gode vilkår.
Det har stor betydning for danskere i alle aldre – fra nord til syd og fra øst til vest – at de kan se med, lytte til nyheder og få muligheden for at få den samme viden.
Vi tror i Venstre på, at det er med til at binde Danmark sammen og at sikre et fælles udgangspunkt for den demokratiske samtale, alt sammen selvfølgelig med respekt for mediefriheden.
Så har vi også et andet princip, og det er armslængdeprincippet.
Det skal altid være opfyldt i forhold til DR.
Det skal alle partier tænke på.
I vores optik er netop det at sikre troværdige nyheder måske det vigtigste i tiden.
Der skabes ekkokamre, og det skiller danskerne i stedet for at samle dem.
Derfor er der også behov for en stærk national medieinstitution, som er klart forpligtet til at levere indhold af meget høj kvalitet til hele Danmark.
Derfor er der behov for DR.
Når det er sagt, er der jo også eksempler, hvor DR fejler.
Der er jo eksempler som f.eks. »Grønlands hvide guld«, som heller ikke må finde sted.
Det er jo gift for den troværdighed, vi efterspørger.
For DR bærer et kæmpe ansvar for at levere journalistik af høj kvalitet, og lad os bare være ærlige: Der bliver begået fejl, og der vil også fortsat blive begået fejl af DR.
Vejen frem herfra
er, at DR lærer af sine fejl og sikrer, at de ikke gentager sig.
er ikke at afvikle DR som en statsligt finansieret institution.
Det løser ingen problemer.
Til gengæld risikerer vi at miste en meget vigtig institution i vores demokrati.
Vi skal ikke den vej, som eksempelvis USA er gået ad.
Men vi skal selvfølgelig diskutere DR's prioriteringer og rolle, og tak for, at vi får mulighed for det i dag.
Venstre kan ikke støtte forslaget.
Vi mener, at Danmark fortsat skal have et stærkt og uafhængigt public service-medie, som binder os sammen som nation.
Tak for det.